Marina Ovsyannikova

Si Marina Vladimirovna Ovsyannikova (, ;  (); namundag 19 Hunyo 1978) sarong Rusong peryodista na empleyado sa Channel One Russia na telebisyon channel. Siya nagtatrabaho sa mayor na evening newscast sa Rusya Vremya sa Channel One poon pa kan mga 2000, na ngapit sabi niya an papel niya "tagapaluwas kan propaganda nin Kremlin". 

Kan Marso 2022, saiyang pigsahong-sahongan an broadkast nin Vremya sa pagprotesta kontra sa Rusong pagsakyada nin Ukranya, na nagin putok na bareta sa internasyonal na medya. Siya inaresto, dai tinugotan makakua nin abogado, minultahan 30,000 na rubles (280 dolyar), asin pinabutsan. Kaamayi kan Oktobre 2022, siya pighahanap na gayo kan Rusong hustisya ta siya duminulag sa house arrest; an saiyang abogado nagsabi na siya nagpasiring nang Europa. Kan Febrero 2023, ipigbuyagyag na siya nagdulag pasiring Paris, Pransya kaiba saiyang aking babae.

Toltolan

Kategorya:Mga Tawong taga-Odessa
Kategorya:Mga Rusong babaeng peryodista sa telebisyon
Kategorya:Mga aktibistang kontra sa pagsakyada kan Rusya sa Ukranya
Kategorya:Mga Rusong may dugong Ukranyano
Kategorya:Mga Ika-21ng siglong mga Rusong peryodista